કેદીઓએ કરેલા આવા કોઈ વણકહ્યા નિર્ણયો શરૂઆતમાં સ્પષ્ટ દેખાતા ન હતા. હજુ કેટલાયે લોકો સ્ત્રીઓના આગમનને લઈને ચિંતિત હતા. દોલેક હોરોવિત્ઝની પત્ની અને પુત્રી હજુ ઓસ્વિટ્ઝમાં હતાં. રોસનર બંધુઓની પત્નીઓ પણ ત્યાં જ હતી. ઓસ્વિટ્ઝ જેવા ભયાનક અને ઊંડી અસર કરે તેવા ઘા આપે તેવી તલવાર મિલા ઉપર લટકતી હતી તેનાથી ફેફરબર્ગ વાકેફ હતો. જેકોબ સ્ટર્નબર્ગ અને તેનો કિશોરવયનો પુત્ર પણ શ્રીમતી સ્ટર્નબર્ગ બાબતે ચિંતિત હતા. ફેક્ટરીના ફ્લોર પર એકઠા થઈને બધા કેદીઓ તેમની સ્ત્રીઓ ક્યાં છે એ બાબતે શિન્ડલરને પૂછી રહ્યા હતા એ દૃશ્ય ફેફરબર્ગને બરાબર યાદ હતું!